open-index/open-wikipedia-markdown huggingface dataset:
Diskotekár

right|thumb|Diskotekár
**Dídžej** (**diskdžokej**, **DJ**, **diskotekár**; z anglického *disc jockey*, *DJ*, prípadne neformálne *deejay*) je osoba, ktorá hrá vopred pripravenú hudbu pre publikum. Pôvodne slovo „disc“ odkazovalo na gramofónové platne, nie na neskoršie nahrávky na kompaktných diskoch. Dnes tento termín zahŕňa všetky druhy prehrávania hudby bez ohľadu na použité médium.

Existuje niekoľko typov dídžejov. Rozhlasoví dídžeji či moderátori uvádzajú a prehrávajú hudbu, ktorá je vysielaná prostredníctvom AM, FM, krátkovlnných, digitálnych alebo internetových rozhlasových staníc. Kluboví dídžeji vyberajú a hrajú hudbu v zábavných podnikoch, baroch, nočných kluboch, na diskotékach alebo na párty, rave podujatiach či štadiónoch. Hip-hopoví dídžeji vyberajú a prehrávajú alebo spájajú hudbu z rôznych singlov hudbu použitím mixážneho pultu s vokálnou podporou jedného alebo aj viacerých MC/raperov, tiež vykonávajú scratching na vytvorenie perkusívnych zvukov a často sú hudobnými producentmi, ktorí používajú sampling na vytvorenie sprievodného zvuku hudobných nástrojov pre nové skladby. V reggae je dídžejom vokalista, ktorý rapuje, toastuje alebo rozpráva počas vopred nahranej rytmickej skladby. Podľa vypracovaných štúdií z roku 2012 je na svete 1¼ milióna profesionálnych dídžejov.

## Významní dídžeji

* ATB
* Armin van Buuren
* Avicii
* B-complex
* Benny Benassi
* Bob Sinclar
* Carl Cox
* David Guetta
* David Morales
* Deadmau5
* Diplo
* DJ Fresh
* Gigi D'Agostino
  
* Eric Prydz
* Eelke Kleijn
* Fatboy Slim
* Hardwell
* Martin Solveig
* Moby
* Paul Oakenfold
* Paul van Dyk
* Pete Tong
* Robert Miles
* Roger Sanchez
* Sub Focus
* Tiësto

## Poznámky


## Referencie

## Iné projekty

## Zdroj

Kategória:Disko
Kategória:Rozhlas
Kategória:Zábava
Kategória:Hudobné povolania
Urbain Le Verrier

**Urbain Jean Joseph Le Verrier** (* 11. marec 1811, Saint-Lô, Francúzsko – † 23. september 1877, Paríž, Francúzsko) bol francúzsky astronóm a matematik, špecializujúci sa na nebeskú mechaniku.

Le Verrier je známy svojím objavom planéty Neptún, ktorý vykonal iba s použitím znalostí nebeskej mechaniky a poznámok z astronomických pozorovaní. Na radu Araga, vykonal výpočty, a objasnil tým odchýlky v pohybe planéty Urán po svojej dráhe. Keďže už v tom čase kolovali dohady, že Urán môže rušiť pri obehu nejaká neznáma planéta, podujal sa Le Verrier vypočítať približné miesto, kde by sa mala nachádzať. V rovnakom čase sa o to pokúšal aj John Couch Adams, vtedy neznámy anglický študent. Len čo Le&nbsp;Verrier dokončil svoje výpočty, zaslal ich do Berlínskej hvezdárne nemeckému astronómovi Gallemu. Ten planétu našiel v súhvezdí Vodnár, asi jeden stupeň od miesta predpovedaného výpočtami. Le Verrier vedel totiž o presných mapách oblohy, na ktorých pracoval Bessel a vedel, že podľa nich sa hľadaná planéta (hviezdna veľkosť asi 8 mag.) ľahšie nájde, ako pomocou starých nepresných a neúplných máp. Adamsov neúspech bol podmienený hlavne tým, že chýbali presné mapy oblohy a o jeho prácu nejavil jeho profesor záujem.

Le Verrier sa zaoberal aj dráhovými poruchami Merkúra. Takisto, ako v prípade Uránu, vyslovil názor, že ich spôsobuje neznáma planéta obiehajúca medzi Merkúrom a Slnkom predbežne nazvaná Vulkán. Pozorovania, ktoré nasledovali, nepotvrdili žiadnu planétu v tejto oblasti. Celý problém sa podarilo objasniť v roku 1915 Albertovi Einsteinovi sformulovaním svojej všeobecnej teórie relativity. 

Le Verrier získal v rokoch 1868 a 1876 Zlatú medailu Kráľovskej astronomickej spoločnosti

Meno Le Verrier dostali 2 krátery na Mesiaci a Marse, prstenec okolo Neptúna a asteroid 1997 Leverrier.

## Referencie

Kategória:Francúzski astronómovia
Kategória:Osobnosti na francúzskych bankovkách
Kategória:Pochovaní na cintoríne Montparnasse
Právny systém

**Právny systém** je jeden z normatívnych systémov v spoločnosti. Je to zoskupenie a usporiadanie právnych noriem, právnych inštitútov a právnych odvetví vlastného, konkrétneho poriadku v danom štáte.

Právny systém pozostáva jednak z právnych noriem a jednak z väzieb medzi nimi. Tieto väzby sú pre systém určujúce rovnako ako normy samotné, lebo definujú charakter noriem a tak aj štruktúru systému. Väzby možno definovať podľa rôznych kritérií. Základným je definovanie právnych
noriem podľa právnej sily.

Podľa právnej sily sú právne normy usporiadané jednak vertikálne (hierarchicky – od ústavy cez zákony a právne predpisy nižšej právnej sily než zákon) a jednak horizontálne. Horizontálnu štruktúru tvoria jednotlivé úrovne, kde sú predpisy usporiadané vedľa seba. To znamená, že pri stanovenej hierarchii sú si predpisy na tej istej úrovni rovné (Občiansky zákonník a Trestný zákon sú vertikálne pod Ústavou SR a horizontálne vedľa seba).

Pri širšom chápaní pojmu právny systém pod neho môžeme zahrnúť aj štátne inštitúcie
či súdy ako orgány tvoriace tento systém a zabezpečujúce jeho stabilitu a efektívnosť.

## Triedenie právnych systémov
Právne poriadky jednotlivých štátov sú charakterizované svojimi osobitnými znakmi, ale súčasne sa vyznačujú prvkami, ktoré sú blízke alebo v niektorých prípadoch aj zhodné s právnymi poriadkami iných štátov. Táto podobnosť, respektíve zhoda, vzniká predovšetkým v dôsledku spoločného historického vývoja, geografickej polohy a rovnako tak aj v dôsledku ekologických, ekonomických a etnických podmienok. Vďaka tomuto vzájomnému ovplyvňovaniu a určitej podobnosti možno právne systémy zaradiť do širších zoskupení – právnych rodín (veľkých právnych systémov), pričom hlavnými právnymi rodinami sú:
*kontinentálny právny systém (európsky právny systém)
*angloamerický právny systém (common law)
*nábožensko-filozofický právny systém

Kategória:Právna komparatistika
Kategória:Teória práva
Skýtske jazyky

**Skýtske jazyky** môže byť:
*súhrnné označenie pre sacké jazyky (sačtina) a skýtsko-sarmatské jazyky
*len skýtsko-sarmatské jazyky
DJ

**DJ** alebo **D.J.** môže byť:
*skratka pre štát Džibuti
*medzinárodný kód leteckej spoločnosti podľa IATA:
**austrálska spoločnosť Virgin Australia (Austrália)
**novozélandská spoločnosť Virgin Australia (Nový Zéland)
*v hudbe:
**dídžej, skratka z disc jockey, pozri diskotekár
**druh bubna, pozri džembe
**Dell Digital Jukebox
**názov piesne od Davida Bowieho, pozri D.J. (David Bowie)
*vo filme a seriáloch:
**D.J. Conner, postava v seriáli Roseanne
**D.J. Tanner, postava v TV relácii Full House
**Drake and Josh, americký sitkom
*v športe:
**Derek Jeter (prezývka)
**Damon Jones (prezývka)
**D.J. Carey, hráč Kilkenny GAA
**Dirt Jumping, štýl bicyklovania
*RBK DJ, teniska od firmy Reebok
*Dansk Jernbane ApS, dánska želežničná spoločnosť
*skratka pre webstránku DeadJournal
*Dinner jacket
*District Judge
Skýtčina

**Skýtčina** môže byť:
*nepresne skýtske jazyky
*raná fáza skýtsko-sarmartských jazykov, jazyk Skýtov, pozri skýtsko-sarmatské jazyky
Monizmus

**Monizmus** môže byť:
*všeobecne: použitie jediného princípu, metódy, teórie a podobne
*vo filozofii: učenie jediného princípu, pozri monizmus (filozofia) 
*v práve: skrátene monizmus práva
*v hudbe: v teórii harmónie postoj, ktorý pokladá za prvotný jediný súzvuk (a to durový kvintakord) a všetky ostatné za druhoradé, pozri monizmus (hudba)
Ústavný zákon

**Ústavný zákon** je zákon právnej sily ústavy. Ak je ústava písaná, tak je tvorená ústavnými zákonmi.
 
Spolu tak tvoria základný prameň ústavného práva a tým aj základný prameň práva
v štáte a predstavujú normy najvyššej právnej sily. Prostredníctvom ústavných zákonov sa teda vykonávajú aj zmeny v ústave.

Keďže Ústava Slovenskej republiky je ústavou rigidnou, na jej zmenu treba prijatie ústavného zákona, čo vyžaduje schválenie trojpätinovou väčšinou Národnej rady SR.

Príkladom môže byť základné znenie zatiaľ posledného ústavného zákona:  
*V čl. 78 ods. 3 v prvej vete sa na konci bodka nahrádza bodkočiarkou a pripájajú sa tieto slová: 
*"možno však prejednať priestupok, o ktorom to ustanoví zákon"'' 

Národná rada môže rozhodnúť o tom, či je predmetná úprava natoľko závažná, 
že je nutné ju upraviť formou ústavného zákona.
Samotná ústava však túto formu vyžaduje explicitne v prípade vstupu
Slovenskej republiky do štátneho zväzku s iným štátom (alebo vystúpenia z neho)
pričom ešte takýto ústavný zákon musí byť potvrdený referendom. Tiež v prípade zmeny hraníc Slovenskej republiky(čl.3 (2))

V minulosti mali podobu ústavného zákona napríklad aj dekréty česko-slovenského prezidenta.

## Iné projekty

Kategória:Ústavné právo
Kategória:Právne predpisy
Anatolij Vasilievič Ivanov

**Anatolij Vasilievič Ivanov** (* 26. jún 1934 Leningrad, Sovietsky zväz – † 2. apríl 2012, Viedeň, Rakúsko) bol ruský sólový bubeník, hudobný skladateľ a dirigent.
 
Bol prednostom Ruského združenia bubeníkov, členom *Percussive Arts Society* a Spoločnosti ruských autorov. Učil na konzervatóriu N. A. Rimski-Korsakova v Petrohrade a bol jedným z najznámejších pedagógov ruskej školy bicích nástrojov.

## Život
Študoval hru na klavír a bicie nástroje na Leningradskom konzervatóriu. V roku 1957 absolvoval skúšku u Alexeja Ivanoviča Soboleva (rus. Алексей Иванович Соболев) a Vasilia Jevseviča Osadčuka (rus. Василий Евсеевич Осадчук).
 
Od roku 1952 pracoval v štátnom ruskom ľudovom orchestri a v džezovom orchestri. Od roku 1964 pracoval pod vedením Jevgenija Mravinského a Juriho Temirkanova ako sólista bubeník a vodca hlasov bicích nástrojov v orchestri Leningradskej filharmónie.
 
V šesťdesiatych rokoch vytvoril program pre súbor bicích nástrojov. V roku 1996 napísal metodickú prácu ""Играйте в ансамбле ударных инструментов!" ("Hrajte v súbore bicích nástrojov!"). V roku 1989 založil súbor bicích nástrojov "Виват, ударные!"(„Vivat bicie!“), ktorý bol v deväťdesiatych rokoch úspešný s veľkým počtom koncertov Ivanovových vlastných kompozícií a s jeho aranžmánmi klasickej hudby.

## Diela
K jeho dielam patria hudobné diela pre ruský ľudový orchester, Jazz orchester, súbor bicích nástroj, diela pre vibrafón, xylofón, celestu, flautu, klavír s orchestrom, bubon, koncert pre súbor túb, sedem hudobných diel pre bubon s klavírom atď . Jedno z jeho najdôležitejších diel je transkripcia "Album pre deti" Pjotra Iljiča Čajkovského pre súbor bicích nástrojov, ktorá bola uverejnená v roku 1995.

## Literatúra
Anatolij V. Ivanov: Vzgljad iz orkestra ("Взгляд из Оркестра ", slovensky: Pohľad z orchestra), Svätý Peterohrad, Garmonija, 2004 ISBN 5-9268-0295-4.

## Zdroj

Kategória:Ruskí bubeníci
Kategória:Osobnosti z Petrohradu
Kategória:Pochovaní na Viedenskom ústrednom cintoríne
Grécke divadlo

**Grécke divadlo** je antické grécke divadlo a novodobé grécke divadlo.

## Antické grécke divadlo
Divadlo (dráma) vzniklo v Grécku v súvislosti s kultovými oslavami boha Dionýza, ktoré sa postupne premenili na každoročné oslavy s predstaveniami tragédií a komédií v podobe súťaže.

V Gréckej dráme bola najviac zastúpená tragédia a komédia. Tragédia sa vyvinula z dithyrambu. 
Medzi najznámejších tvorcov tragédie patrili: Aischylos, Euripides a Sofokles. Komédia sa vyvinula z improvizovaných falických piesní kommos. Medzi najznámejších tvorcov starej atickej komédie patril Aristofanes, novej atickej komédie Menandros. 

Hrávalo sa v prírodných divadlách (theátron) na návrší. Samotný divadelný priestor malo časti: budova (skéné), proscénium, orchestre a polkruhovité stupňovité hľadisko. Prvé kamenné divadlo stálo v Aténach, ďalšie vznikli v Epidaure a Efeze. 

Spočiatku hrali len dvaja herci, Sofokles zaviedol tretieho. Ženské roly hrali muži. Hralo sa v slávnostných kostýmoch s maskami. 

## Novodobé grécke divadlo
Vzniklo pod vplyvom tureckej kultúry. Prvé novogrécke divadlo vzniklo v Aténach v roku 1839 a spôsobilo rozvoj gréckej dramatiky. Ďalším medzníkom bol vznik Novej scény a Gréckeho kráľovského divadla v 
Aténach. Po druhej svetovej vojne bola snaha rekonštruovať klasickú antickú drámu v amfiteátroch. Významní súčasní dramatici sú N. Kazantzakis a J. S. Kambanellis.
Abovsko-turnianska župa (Uhorsko)

**Abovsko-turnianska župa** resp. **Abovsko-turnianska stolica** (staršie: **Abaujsko-turnianska župa/stolica**) bola v rokoch 178690, 184859 a 18821918 stolica a župa v Uhorsku, ktorá sa v rokoch 19181919 rozpadla na dve rovnomenné župy v Česko-Slovensku (zanikla v roku 1923) a v Maďarsku. V rokoch 1938 až 1945 na základe výsledkov Viedenskej arbitráže došlo k opätovnému pripojeniu slovenskej časti (okrem malých častí na severe bývalej župy) k Maďarsku. Po roku 1945 v Maďarsku župa existovala už iba ako *Abovská župa*, v roku 1950 bola zlúčená do Boršodsko-abovsko-zemplínskej župy.

## Hlavné mestá
Po zlúčení oboch žúp v roku 1881 hlavným mestom sa stali Košice. V roku 1918 sa župa rozpadla, čo bolo definitívne potvrdené Trianonskou mierovou zmluvou v roku 1920. V Maďarsku sa hlavným mestom stalo Szikszó a v česko-slovenskej časti Košice. V roku 1923 v ČSR táto župa zanikla. Počas druhej svetovej vojny boli hlavným mestom opäť Košice. V období medzi rokmi 1945 a 1950 to bolo Szikszó.

## Okresy
*okres Cserehát, hlavné mesto Moldava nad Bodvou
*okres Füzér, hlavné mesto Ždaňa
*okres Gönc, hlavné mesto Abaújszántó
*okres Kassa, hlavné mesto Košice
*okres Szikszó, hlavné mesto Szikszó
*okres Torna, hlavné mesto Turňa nad Bodvou

## Obyvateľstvo


Súbor:Abov Turňa náboženstvo 1890.png|Dominantné náboženstvo v obciach župy, podľa sčítania z roku 1890.
Súbor:Abov Turňa jazyk 1890.png|Dominantný jazyk v obciach župy, podľa sčítania z roku 1890.


## Referencie

## Pozri aj
* Abovsko-turnianska župa (Česko-Slovensko)

## Iné projekty

Kategória:Župy v Uhorsku
Békešská župa

**Békešská župa** alebo **Békéšska župa** môže byť:
*uhorská župa, pozri Békešská župa (Uhorsko)
*maďarská župa, pozri Békešská župa (Maďarsko)
Krasnojarsk

**Krasnojarsk** () je tretie najväčšie mesto na Sibíri (v užšom slova zmysle) a administratívne centrum Krasnojarského kraja v Rusku. Žije tu okolo 1 090 000 obyvateľov. Leží na rieke Jenisej a je dôležitou stanicou na transsibírskej magistrále.

## Dejiny
Mesto bolo založené v júli 1628 ako hraničná pevnosť na ľavom brehu rieky Jenisej, ktorú založili kozáci zaviazaní cárovi. Štatút mesta získalo v roku 1822. Ďalším impulzom pre rozvoj bolo nájdenie zlata a vybudovanie železnice v roku 1895. Najväčší rozmach nastal počas sovietskej éry. V roku 1935 bola postavená dnešná cesta M53, ktorá mesto spojila s ostatným Ruskom a Krasnojarsk sa začal výraznejšie rozvíjať. Bolo tu vybudovaných viacero veľkých tovární, prístav a obrovská vodná elektráreň. Počas II. svetovej vojny sem boli presťahované ďalšie továrne z Ukrajiny a rozmach priemyslu pokračoval aj po vojne.

V chaose, ktorý nastal po zrútení sa Sovietskeho zväzu, väčšina tovární skrachovala, alebo prešla do súkromných rúk oligarchov. Prudko vzrástla nezamestnanosť, čo malo za následok mnohé štrajky. Krasnojarsk je jediným ruským miliónovým mestom, ktoré nie je plynofikované. Aj preto patrí medzi mestá s najhoršou kvalitou ovzdušia v Rusku.

## Referencie

## Iné projekty


Kategória:Mestá v Rusku
Kategória:Geografia Krasnojarského kraja
Peter Ševela

**Peter Ševela** (* 16. október 1983, Martin) je bývalý slovenský a maďarský hokejový brankár. Jeho posledným pôsobiskom bol klub HK Detva.

## Klubový hokej
Svoju seniorskú hokejovú kariéru začal v HKM Zvolen, kde od sezóny 2000/2001 striedavo nastupoval v extralige a prvej lige. Vo Zvolene však nedostával dostatok priestoru a tak v sezóne 2005/2006 prestúpil do MHC Martin. V Martine odchytal kompletnú sezónu 2006/2007 a nastúpil aj v 3 zápasoch vyraďovacích bojov. V nasledujúcich dvoch sezónach pôsobil v MsHK Žilina. V týchto dvoch sezónach však jeho percentuálna úspešnosť nepresiahla 90 % a tak odišiel zo Žiliny ešte počas sezóny 2008/2009 do poľského Sanoku kde však odchytal iba 2 zápasy. V sezónach 2009/10 – 2014/15 pôsobil v Maďarsku, v klube DAB. Docler Dunaújváros.  

## Reprezentácia
Slovensko reprezentoval v kategóriach hráčov do 18 a 20 rokov. Zúčastnil sa majstrovstiev sveta juniorov v roku 2003. Odcyhtal 5 zápasov s priemerom 1,92 gólu na zápas a úspešnosťou zákrokov 93,3 %.

Počas pôsobenia v Maďarsku získal tamojšie občianstvo a v súčasnosti reprezentuje Maďarsko.

## Rodina
Jeho otec je bývalý hokejový brankár a odchovanec ZKL Brno Petr Ševela, ktorý po absolvovaní dvojročnej vojenskej služby v Dukle Trenčín prevažnú väčšinu svojej kariéry strávil na Slovensku, kde sa aj udomácnil. Hral v tímoch LB Zvolen, Slovan Bratislava, ZŤS Martin (neskôr názov Hutník Martin), Gumárne Púchov a Partizán Liptovský Mikuláš.

## Zdroje
* http://www.eliteprospects.com/player.php?player=26576 
* http://www.hokejonline.com/clanky/skalica-sa-posilnila-na-brankarskom-poste/ 
* http://hckometa.wz.cz/hraci/hraci.php?stranka=sevela-petr 
* http://beta.cekit.cz/kometa/clanek.php?id=73 

## Externé odkazy
* http://momentyhokeje.blog.cz/0804/nejdelsi-utkani-v-historii-nasi-ligy

Kategória:Narodenia v 1983
Kategória:Slovenskí hokejoví brankári
Kategória:Maďarskí hokejoví brankári
Kategória:Narodenia 16. októbra
Kategória:Osobnosti z Martina
Paul Morphy

**Paul Charles Morphy** (* 22. jún 1837, New Orleans, Louisiana, USA – † 10. júl 1884, tamtiež) bol americký šachista, jeden z najslávnejších šachistov všetkých čias.

Pochádzal z bohatej plantážnickej rodiny, vyštudoval za advokáta. Šach sa naučil hrať, keď mal 10 rokov. Jeho výkonnosť rýchlo rástla a v 13tich rokoch už dokázal poraziť najlepších amerických šachistov.

Vo svojej dobe bol Morphy určite najuniverzálnejší šachista sveta. V jeho hre prevládal ostrý, kombinačný štýl, nebol však typický "šachový romantik", nehral útočne za každú cenu. Dokázal, v prípade potreby, pozične manévrovať a uspokojiť sa s výhodnou koncovkou. V tomto smere ďaleko predbehol dobu.

Počas svojej krátkej šachovej kariéry sa zúčastnil jediného turnaja, v New Yorku 1857. Turnaj sa hral vyraďovacím systémom, vo finále porazil Morphy Louisa Paulsena 5:1, =2. Okrem toho hrával iba zápasy a simultánky.

Po  úspechu na turnaji v New Yorku pricestoval do Anglicka, s cieľom zohrať zápas s najlepším anglickým šachistom Howardom Stauntonom. Zápas sa však neuskutočnil, Staunton v tom čase už aktívne nehrával. Po odohratí niekoľkých víťazných zápasov sa presunul do Francúzska, kde okrem iných zápasov zohral aj zápas s Adolfom Anderssenom, považovaným za najlepšieho hráča na svete. Hralo sa na 7 vyhratých partií a morphy presvedčivo vyhral 7:2(=2). Druhý zápas s Anderssenom vyhral Morphy 4:1.

V roku 1859 sa vrátil do USA, kde sa mu dostalo nadšeného privítania. Po roku 1859 však Morphy hrával už iba zriedka. Počas občianskej vojny(1861 - 1865) žil najskôr na Kube a potom znovu vo Francúzsku. V tom čase sa uňho už prejavovali známky duševnej choroby. Paul Morphy zomrel 10. júla 1884.

***Meek - Morphy**
*Mobile 1855
*Škótsky gambit, C44

*1. e4 e5
*2. Jf3 Jc6
*3. d4 exd4
*4. Sc4!? Sc5
*5. Jg5? Jh6!
*6. Jxf7!? Jxf7
*7. Sxf7+ Kxf7
*8. Dh5+ g6
*9. Dxc5 d6
*10. Db5 Ve8!
*11. Db3+? d5
*12. f3? Ja5
*13. Dd3 dxe4
*14. fxe4 Dh4+
*15. g3 vxe4+
*16. Kf2 De7
*17. Jd2? Ve3!
*18. Db5 c6!
*19. Df1 Sh3!
*20. Dd1 Vf8
*21. Jf3 Ke8
*Biely sa vzdal.

## Iné projekty
 

Kategória:Šachisti USA
Kategória:Osobnosti z New Orleansu
Erínye

náhľad|Dve Fúrie, reprodukcia kresby na starovekej váze v knihe z 19. storočia.
**Erínye** alebo **Erinye** (po grécky *Erinyes*/iný prepis:Erínyes, j.č. *Erinys*/iný prepis:Erínys) resp. v rímskej mytológii *[[Fúrie]]* (po latinsky *Furiae*, j.č. *Furia*) resp. po premene na láskavé bytosti **Eumenidy** (po grécky aj po latinsky *Eumenides*) boli v starogréckej mytológii bohyne (krvnej) pomsty, služobníčky boha podsvetia Háda a jeho manželky Persefony. 

Erínye boli veľmi staré a veľmi mocné božstvá, ktoré znepokojovali ľudí, aby trestali ich
bezbožné zločiny. Napríklad, keď Orestes zabil svoju matku Klytaimnéstru, Erinye sa ihneď dali do pohybu a prenasledovali ho urputne na každom kroku: privádzali ho do šialenstva a nedožičili mu ani chvíľku pokoja. Erínye sú od čias archaického staroveku zosobnením svedomia.

Známy je mýtus o premene pomstychtivých Erínyí na uzmierené, láskavé Eumenidy, o ktorú sa postarala bohyňa Aténa. 

## Pozri aj
* Zoznam postáv gréckej mytológie

## Iné projekty

Kategória:Grécke bohyne
Zoznam športových disciplín

Tento článok obsahuje zoznam športových disciplín.

* atletika
* box
* cyklistika
* džudo
* futbal
* golf
* hádzaná
* jachting
* jazdectvo
* kanoistika
* lakros
* lukostreľba
* moderný päťboj
* plávanie
* pólo
* pozemný hokej
* preťahovanie lanom
* ragby
* skoky do vody
* športová streľba
* šerm
* gymnastika
* tenis
* veslovanie
* vodný motorizmus
* vodné pólo
* vzpieranie
* gréckorímsky zápas
* zápasenie vo voľnom štýle

Kategória:Športové zoznamy
Sardínčina (románsky jazyk)

**Sardínčina** alebo **Sardčina** je románsky jazyk, ktorým sa dnes hovorí na Sardínii. Vznikol zrejme prevážením latinského vplyvu na záhadnú tzv. paleosardínčinu (nazývanú aj jednoducho sardínčina a často považovanú za samostatný indoeurópsky jazyk), ktorou sa v staroveku hovorilo na Sardínii. 

Sardínčina má zo všetkých románskych jazykov najbližšie k ľudovej latinčine. Najstaršie texty v sardínčine pochádzajú cca. z roku 1080. Keďže na ostrove je dnes úradným jazykom taliančina, používa sa sardínčina pomerne málo a existuje v nej len zopár literárnych diel. Jediný jazykový štandard sa nazýva sardo illustre. 

Sardínčina pozostáva z niekedy za samostatné jazyky považovenej campidanskej, logudorskej, gallurskej a sassariskej sardínčiny.

Kategória:Románske jazyky
Lutherstadt Eisleben

náhľad|Námestie s pamätníkom Martina Luthera
**Lutherstadt Eisleben** je mesto v spolkovej krajine Sasko-Anhaltsko v Nemecku. Je známe ako miesto narodenia a úmrtia Martina Luthera. Na jeho počesť má od roku 1946 v názve slovo *Lutherstadt*.

Eisleben je od roku 1996 spolu s mestom Lutherstadt Wittenberg zapísané na zozname svetového dedičstva UNESCO a patrí do Spolku Lutherových miest.

## Poloha
Mesto leží 30 km západne od Halle na východe pohoria Harz. 

## Partnerské mestá
*  Herne, Nemecko, 1990
*  Memmingen, Nemecko, 1990
*  Raismes, Francúzsko, 1962
*  Weinheim, Nemecko, 1990

## Iné projekty

Kategória:Mestá v Sasku-Anhaltsku
Kategória:Pomenovania podľa Martina Luthera
Venetčina

**Venetčina** je mŕtvy indoeurópsky jazyk, ktorý sa používal od 6. storočia pred Kr. do 1. storočia po Kr. na území dnešného severovýchodného Talianska a v priľahlých oblastiach Slovinska a Rakúska. Je to jazyk Venetov.

Ide zrejme o samostatný indoeurópsky jazyk, ale zaraďuje sa aj medzi italické jazyky. Zachovalo sa okolo 300 nápisov, čo patrí medzi najviac spomedzi jazykov predrímskej Itálie. Písané sú spravidla severoetruskou abecedou.

Kategória:Mŕtve jazyky
Kategória:Indoeurópske jazyky
Rétorománske jazyky

**Rétorománske jazyky** alebo **rétorománčina (v širšom zmysle)** je zoskupenie týchto (západo)románskych jazykov:
* švajčiarska rétorománčina (romanši): používa sa v kantóne Graubünden (Švajčiarsko)
* ladinčina (=tirolská rétorománčina): používa sa v regióne Tridentsko-Horná Adiža v Taliansku
* friulčina: používa sa v regióne Furlansko-Júlske Benátky v Taliansku

Niekedy, najmä v minulosti, sa tieto tri jazyky považujú za nárečia jedného jazyka nazývaného "rétorománčina". 

Rétorománske jazyky tvoria samostatnú skupinu románskych jazykov, ale niekedy sú považované za súčasť skupiny galsko-románske jazyky.

Kategória:Románske jazyky
Emil Buchar

RNDr. **Emil Buchar**, DrSc (* 4. august 1901, Lázně Bělohrad, Česko† 20. september 1979, Příbram, Česko) bol český astronóm a geodet, profesor na ČVUT, člen korešpondent ČSAV, ktorý sa stal známym pre svoje práce v oblasti geodetickej astronómie. Na základe meraní umelých družíc Zeme z roku 1958 odvodil presný tvar Zeme. Objavil planétku 1055 Tynka.

## Vzdelanie
V Novej Pake absolvoval reálne gymnázium, potom v Prahe prírodovednú fakultu Univerzity Karlovej.

## Vedecké úspechy
Začal pracovať v rokoch 1925 až 1927 na hvezdárni Bouzaréah v Alžíri a tu objavil planétku 1055, ktorú nazval Tynka. Potom sa vrátil do vlasti, nastúpil do Vojenského zemepisného ústavu v Prahe so zaradením meračský komisár.

Po vojne vyučoval na ČVUT v Prahe, roku 1947 bol profesorom a rok potom dekanom Vysokej školy špeciálnych náuk ČVUT. Od roku 1952 bol člen korešpondent Československej akadémie vied.

Po vypustení prvej umelej družice Zeme Sputnik 1 odvodil zo sledovania jej letu sploštenie Zeme.

Bol autorom mnohých odborných prác, napr.:
* *Tížnicové odchylky a geoid v ČSR* (1951)
* *Geodetická astronomie* (1963)

## Medzinárodné pôsobenie
Profesor Buchar bol členom Medzinárodnej astronautickej federácie a niekoľkých jej komisií, členom Medzinárodnej astronautickej akadémie, členom byra a exekutívneho výboru COSPAR. Vďaka nemu v roku 1960 bol národný výbor (komitét) COSPAR vytvorený aj v Česko-Slovensku a prof. Buchar mu predsedal 16 rokov.

## Uctenie pamiatky
Na jeho pamiatku bola pomenovaná planétka (3141) Buchar objavená na hvezdárni na Kleti v roku 1984.

V Prahe 13 je po ňom pomenovaná ulica - Bucharova.

## Referencie

Kategória:Českí astronómovia
Kategória:Českí geodeti
Kategória:Českí univerzitní profesori
Kategória:Objavitelia planétok
Kategória:Absolventi Prírodovedeckej fakulty Karlovej univerzity
Molárna hmotnosť

**Molárna hmotnosť** (staršie: **molová hmotnosť**, **mólová hmotnosť**) je fyzikálna veličina, ktorá udáva hmotnosť jednotkového látkového množstva látky (hmotnosť 1 mólu).

Číselná hodnota tejto veličiny, vyjadrenej v g/mol, sa *pre danú molekulu/daný atóm* rovná relatívnej molekulovej hmotnosti (resp. relatívnej atómovej hmotnosti) príslušnej molekuly/atómu.
Molárna hmotnosť je veličina, ktorá má značku M.

Kategória:Fyzikálna chémia
Dáčtina

**Dáčtina** je mŕtvy indoeurópsky jazyk používaný v Dácii (presnejšie od východného Maďarska po Čierne more; teda najmä na území od dnešného Rumunska) cca od 1000 pred Kr. do 500 po Kr.

Jazyk je veľmi slabo doložený (najdlhší doložený text sa volá Decebalus Per Scorilo), ale spravidla sa považuje za príbuzný s tráčtinou (tzv. trácke alebo dácko-trácke jazyky).

Slovenské slová typu bača, vatra, bryndza a niektoré iné, ktoré sa do slovenčiny dostali v období od 13. do 17. storočia z rumunčiny, sú pôvodom dácke.

## Referencie

Kategória:Mŕtve jazyky
Kategória:Indoeurópske jazyky
Aconcagua

**Aconcagua** [španielska výslovnosť v IPA: ] je najvyšší vrch Ameriky s výškou . Nachádza sa v pohorí Andy v provincii Mendoza v Argentíne, asi 112 kilometrov severozápadne od mesta Mendoza. Vrchol je asi 5 kilometrov od provincie San Juan a 15 kilometrov od medzinárodnej hranice s Čile. Aconcagua je najvyšším vrchom Západnej a Južnej pologule. Takisto je jednou z Korún Zeme.

## Dejiny
V jazyku Inkov sa nazývala *Anco-cahuac*. Tento názov v kečuánčine znamená *Biela stráž*. To, že Inkovia vystúpili na vrchol ako prví, dokázané nie je, ale nesporne sa dostali do veľkej výšky. Na iných vrcholoch Ánd boli nájdené ich stopy aj vo výškach nad .

Prvým Európanom, ktorý preskúmal okolie Aconcaguy bol generál José de San Martín so svojou armádou 5 300 vojakov, 10 600 mulov a 1 600 koní, ktorý sa v roku 1817 dostal cez masív Ánd práve v tejto oblasti. Charles Darwin uvidel Aconcaguu v roku 1832. Ako prvý Európan sa pokúsil vyliezť na vrchol Paul Gussfeldt (jeden z najznámejších horolezcov Nemecka vtedajšej doby), ktorý sa v roku 1883 dostal do výšky . Prvý, kto dosiahol samotný vrchol hory bol horský vodca Mathias Zurbriggen zo Švajčiarska v roku 1897. Ďalší dvaja členovia expedície vystúpili na vrchol niekoľko dní potom.

## Geológia
Vrch bol vytvorený odobratím Platne Nazca pod Juhoamerickou platňou počas geologicky nedávnej Andskej orogenézy; ale nie je sopkou. 

Aconcagua je tvorená usadenými horninami pokrytými vrstvou andezitov. Snežná čiara sa pohybuje na úrovni , hora má 7 ľadovcov (úhrnná rozloha až 80 km²).

## Referencie

## Iné projekty

Kategória:Koruna Zeme
Kategória:Vrchy v Argentíne
Kategória:Vrchy v Andách
Kategória:Vyhasnuté sopky
Kategória:Najvyššie vrchy štátov
Kategória:Šesťtisícovky v Argentíne
Kategória:Geografia provincie Mendoza
Rétorománčina

**Rétorománčina** môže byť:
*rétorománske jazyky
*švajčiarska rétorománčina
*zriedkavejšie: švajčiarska rétorománčina + ladinčina
Kyselina siričitá

**Kyselina siričitá**, H2SO3 je stredne silná anorganická kyselina. Je prítomná len v roztokoch, v ktorých vzniká rozpúšťaním oxidu siričitého:
: SO2 + H2O → H2SO3 
Ak sa jej roztok zahrieva, dochádza spätne k rozkladu na vodu a oxid siričitý. Preto je možné oxid siričitý formálne označiť ako anhydrid kyseliny siričitej. Aj pri izbovej teplote dochádza k pomerne rýchlemu rozkladu roztokov kyseliny siričitej. 

Kyselina siričitá disociuje vo vodnom roztoku v dvoch stupňoch:
: H2SO3 + H2O → H3O+ + HSO3− 
:HSO3− → H3O+ + SO32−

Kyselina siričitá tvorí dva typy solí: siričitany a hydrogensiričitany. Siričitany sa na vzduchu pozvoľna zlučujú s kyslíkom a tým sa oxidujú na sírany. Kyselina siričitá a jej soli majú redukčné vlastnosti. Príkladom je reakcia s kyselinou dusitou:
:2 HNO2 + H2SO3 → 2 NO + H2SO4 + H2O

Siričitany alkalických kovov sa zahrievaním rozkladajú a ich rozkladom vzniká síran a sulfid:
: 4 Na2SO3 → 3 Na2SO4 + Na2S

Siričitany kovov alkalických zemín sa však zahrievaním rozkladajú na oxid siričitý a príslušný oxid kovu:
: MgSO3 → MgO + SO2

## Iné projekty


Kategória:Kyseliny síry
Kategória:Anorganické kyseliny
Václav Bumba

RNDr. **Václav Bumba**, DrSc. (* 14. august 1925, Domažlice – † 13. január 2018, Benešov) bol český astronóm, člen korešpondent Československej akadémie vied, ktorý sa zaoberal fyzikou Slnka, najmä jeho aktivitou vo vzťahu k jeho magnetickým poliam. Bol riaditeľom AsÚ ČSAV v Ondřejove. Mal významný podiel na česko-slovenskej účasti v programe Interkozmos.

## Referencie

Kategória:Českí astronómovia
Kategória:Osobnosti z Domažlíc
Kategória:Člen-korešpondent Československej akadémie vied
Jiří Borovička

**Jiří Borovička** (* 16. január 1964, Praha) je český astronóm, pracujúci v Astronomickom ústave Akadémia vied Českej republiky (AsÚ AV ČR) v Ondřejove. Zaoberá sa najmä výskumom medziplanetárnej hmoty, publikoval práce na témy meteorickej fyziky a astronómie, najmä z oboru spektroskopia meteorov. Objavil nízko a vysokoteplotné zložky žiarenia meteorov. V minulosti sa zaoberal gama zábleskami a ešte ako amatérsky astronóm premennými hviezdami (bol jedným z najlepších vizuálnych pozorovateľov premenných hviezd).

V roku 1987 vyštudoval astronómiu a astrofyziku na Matematicko-fyzikálnej fakulte Karlovej univerzity. Tu v roku 1993 obhájil titul kandidáta vied pod vedením predného odborníka na meteory Zdeňka Ceplechu.
 
Je členom Medzinárodnej astronomickej únie (22. komisie Meteory a medziplanetárny prach), Európskej astronomickej spoločnosti, Českej astronomickej spoločnosti, ktorej bol v rokoch 19982001  predsedom. V rokoch 2000 – 2004 bol vedúcim oddelenia medziplanetárnej hmoty AsÚ AV ČR, vo funkčnom období od roku 2004 je zástupcom riaditeľa AsÚ AV ČR a od roku 2007 i predsedom *Rady Astronomického ústavu*.

V roku 1997 získal medailu Učenej spoločnosti v kategórii mladých vedeckých pracovníkov za objavné práce z oblasti žiarenia meteorov. V roku 2002 dostal Prémiu Otta Wichterleho, ktorú udeľuje Akademická rada AV ČR.

## Referencie

## Externé odkazy
* Profil na webe Astronomického ústavu AV ČR
* Osobná stránka na webe Českej astronomickej spoločnosti

## Zdroj

Kategória:Českí astronómovia
Kategória:Osobnosti z Prahy
Kategória:Absolventi Matematicko-fyzikálnej fakulty Karlovej univerzity
Tadeáš Hájek z Hájku

**Tadeáš Hájek z Hájku**, latinským menom **Thaddaeus Hagecius ab Hayek** alebo **Thaddeus Nemicus** (* 1. december 1525, Praha – † 1. september 1600, Praha) bol český astronóm a osobný lekár cisára Rudolfa II.

Tadeáš Hájek ako syn Šimona Hájka (asi 1485 – 1551) pochádzal zo starej pražskej rodiny. Roku 1554 ho Ferdinand I. povýšil do šľachtického stavu, Maxmilián II. ho roku 1571 pasoval na rytiera. Trikrát sa oženil a mal troch synov a jednu dcéru.

V rokoch 1548 až 1549 prednášal medicínu a astronómiu vo Viedni, magistrom umenia sa stal v roku 1551. Roku 1554 študoval v Bologni medicínu odkiaľ odišiel do Milána, kde navštevoval prednášky Girolama Cardana. Čoskoro sa však vracia do Prahy, kde prednáša na univerzite matematiku a astronómiu až do roku 1558. Neskôr sa venoval lekárskej praxi. Bol osobným lekárom cisárov Maxmiliána II. a Rudolfa II. Na Hájkov podnet bol do Prahy pozvaný Tycho Brahe, s ktorým Hájka spájalo priateľstvo. Hájek si dopisoval s poprednými európskymi učencami svojej doby. 

Hájek ako prvý v tlači uverejnil spôsob, ako určiť polohu hviezd určením presnej doby ich prechodu poludníkom. Je autorom mnohých astronomických a lekárskych spisov. Do dejín českej matematiky sa zapísal svojou úvodnou univerzitnou prednáškou, ktorá vyšla pod názvom *De laudibus geometriae*. Ide o prvý spis českého pôvodu, ktorý si všíma minulosť matematických vied v Čechách. Vymeral oblasť okolo Prahy a je spoluautorom mapy z roku 1563, ktorá sa ale stratila. Roku 1572 uverejnil svoje pozorovania supernovy v súhvezdí Kasiopeja.

Po Hájkovi je pomenovaný mesačný kráter Hagecius a planétka 1995 Hajek.

## Literatúra
* 
* 
* Zdeněk Horský: Koperník a České země - soubor studií o renesanční kosmologii a nové vědě, ISBN 978-80-87378-87-8

*  Thaddaeus Hagecius ab Hayck: *Dialexis de novae et prius incognitae stellae inusitatae magnitudinis & splendidissimi luminis apparitione, & de eiusdem stellae vero loco constituendo*, Frankfurt/Main, 1574, herausgegeben durch Zdenek Horsky, Prag, 1967 http://links.jstor.org/sici?sici=0021-1753(196922)60%3A2%3C244%3ADDNEPI%3E2.0.CO%3B2-Q
* Thaddaeus ab Hayck: *De investigatione loci novae stellae in zodiaco*. In: Bartholomäus Reisacher: *De mirabili Novae ac splendidis stellae, Mense Nouembri anni 1572, primum conspectæ, ac etiam nunc apparentis, Phœnomeno*. Wien 1573. Digitalisat an der Universitätsbibliothek Wien.
* J. Bouška: *Tadeáš Hájek z Hájku (1526-1600)*, Karlsuniversität Prag 1976 (Google Books)
* Pavel Drábek: *Tadeáš Hájek z Hájku*. Práce z dějin techniky a přírodních věd 1, Společnost pro dějiny věd a techniky, Prag 2000, ISBN 80-238-6688-5 (online)
* Zdeněk Horský: *Thaddaeus Hagecius (1525 - 1600)*, Říše hvězd, Vol. 56, p. 228 - 229., 1975 http://adsabs.harvard.edu/abs/1975Rise...56..228H

## Referencie


Kategória:Českí astronómovia
Kategória:Českí lekári
Kategória:Českí matematici
Křišťan z Prachatic

**Křišťan z Prachatic** (* pred rokom 1370, Prachatice – † 4. september 1439, Praha) bol český astronóm.

Křišťan z Prachatic od roku 1386 študoval na Karlovej univerzite v Prahe, kde v roku 1388 zložil bakalárske skúšky a v roku 1390 skúšky majstrovské. Na pražskej univerzite pôsobil až do konca života, keď bol niekoľkokrát zvolený za dekana filozofickej fakulty a štyrikrát za rektora univerzity. Od roku 1406 bol farárom a kazateľom u sv. Michala v Starom Meste. Medzi jeho žiakmi nechýbal aj Ján Hus, za ktorého v roku 1415 intervenoval v Kostnici. 

Z dochovanej odbornej literatúry, ktorej autorom je Křišťan z Prachatic, tvoria väčšinu lekárske spisy, všetky napísané po česky. V akademických kruhoch bol ale známy najmä ako astronóm. Jeho dva spisy o astrolábe, *De composicione astrolabii* a *De utilitate (usu) astrolabii*, sa dochovali v mnohých opisoch v európskych knižniciach. 

Křišťan z Prachatic je autorom aritmetického spisu *Algorismus prosaycus*, ktorého dobu vzniku sa doteraz nepodarilo presne určiť. Predpokladá sa, že to bolo v druhom desaťričí 15. storočia, teda v čase, keď Křišťan z Prachatic napísal aj svoje astronomické spisy.

Kategória:Narodenia v 14. storočí
Kategória:Úmrtia v 1439
Kategória:Českí astronómovia
Kategória:Českí matematici
Kategória:Rektori Karlovej univerzity
Kategória:Stredovekí astronómovia
Josip Kleczek

Doc. RNDr. **Josip Kleczek**, DrSc. (* 22. február 1923, Sanica, Bosna a Hercegovina – † 5. január 2014) bol český astronóm a slnečný fyzik.

Vyštudoval Prírodovedeckú fakultu Karlovej univerzity v Prahe. V Astronomickom ústave AV ČR v Ondřejove sa venoval najmä slnečnej aktivite a protuberanciám. Jeho pedagogická činnosť zahŕňala prednášky na Karlovej univerzite a ďalších vysokých školách v zahraničí. Napísal, alebo sa podieľal na množstve astronomických monografií a slovníkov (z ktorých z najvýznamnejším je viacjazyčný astronomický slovník).

Je jediným dvojnásobným laureátom ceny *Littera astronomica* 
* v roku 2002 ju získal za celoživotné literárne dielo v oblasti astronómie
* v roku 2011 za knihu *Život se Sluncem a ve vesmíru*.

Na jeho počesť bola pomenovaná planétka 2781 Kleczek.

Bol čestným občanom obce Štěpánov nad Svratkou.

## Dielo
* *Nitro hvězd* (1957)
* *Astronomický a astronautický slovník* (1963)
* *Plazma ve vesmíru a laboratoři * (1968)
* *Slunce a člověk* (1973)
* *Naše souhvězdí* (1978, 1986, 1994, 2000),
* *Sluneční energie – úvod do helioenergetiky* (1981)
* *Naše Slunce* (1984)
* *Vesmír kolem nás* (1986)
* *Space Sciences Dictionary* (s Helenou Kleczkovou, štvorzväzkový šesťjazyčný slovník – anglický, francúzsky, nemecký, španielsky, portugalský, ruský, 1990–1994)
* *Vesmír a člověk* (1998)
* *Energie – ve vesmíru a ve službách lidí* (2002)
* *Velká encyklopedie vesmíru* (2002)
* *Náš vesmír* (2005)

## Referencie

## Zdroj

Kategória:Českí astronómovia
Rijeka

**Rijeka** (, , , , friul. *Sant Vît di Flum* alebo *Flum dal Cjarnâr*) je chorvátske prístavné mesto na brehu Jadranského mora. Je to tretie najväčšie mesto krajiny, žije tu 107 964 obyvateľov.

## Dejiny
left|thumb|HNK Ivana pl. Zajca
V čase Rímskej ríše tu bola liburnská osada, od 7. storočia je mesto osídlené Slovanmi. V stredoveku jej vládli aquilejskí patriarchovia, od 13. storočia získala titul mesta. Roku 1471 sa stala majetkom Habsburgovcov, v ktorých područí zostala ďalších 300 rokov. Až v 18. storočí, v roku 1717 bola vyhlásená za slobodný prístav. V rokoch 1808 až 1814 ju držali Francúzi, potom bola vrátená Rakúsku a od roku 1822 spadala pod Uhorsko. Po páde Rakúsko - Uhorska v roku 1918 sa väčšina obyvateľov priklonila k pripojeniu k Taliansku, čomu bolo vyhovené. V medzivojnovom období bola tak Rijeka rozdelená medzi Juhosláviu a Taliansko, od roku 1947 bola už celá juhoslovanská.

## Charakter mesta
Rijeka je jedným z najdôležitejších chorvátskych prístavov - lode sa tu aj vyrábajú, a turistické letovisko - navštevované sú tak barokové, ako aj rímske pamiatky, a takisto pobrežie mora. Sú tu aj divadlá, univerzita (1973), galérie a múzeá.

## Partnerské mestá
*  Bitola, Severné Macedónsko
*  Burgas, Bulharsko
*  Este, Taliansko
*  Faenza, Taliansko
*  Jalta, Ukrajina
*  Janov, Taliansko
*  Kawasaki, Japonsko
*  Kolín nad Rýnom, Nemecko
*  Ľubľana, Slovinsko
*  Neuss, Nemecko

## Iné projekty

## Externé odkazy
* www.rijeka.hr - oficiálna stránka mesta


Kategória:Mestá v Chorvátsku
Kategória:Prístavné mestá v Chorvátsku
Kategória:Prístavné mestá Jadranského mora
Kategória:Sídla v Prímorsko-gorskokotarskej župe
Nadnárečie

**Nadnárečie** alebo **interdialekt** je postdialektálna jazyková varieta, ktorá zaujíma strednú pozíciu medzi teritoriálnym dialektom a spisovným jazykom. Od štandardu sa odlišuje značnými vplyvmi lokálnych dialektov, obvykle nevedomými alebo ťažko odstrániteľnými. Používateľmi takých regionálnych variet sú významné skupiny príslušníkov daného etnika, pretože územie výskytu nadnárečia pokrýva oblasť niekoľkých susedných dialektov, vrátane nielen dedín, ale aj miest a sídiel mestského typu.

V súčasnej sociolingvistike proces odstraňovania dialektov a ich nahrádzania spisovným jazykom nie je vždy považovaný za nevyhnutný a čoraz častejšie namiesto o zániku dialektov hovorí sa o ich premene na prechodné nárečia. Takéto variety, nestabilné v porovnaní s dialektmi, sa označujú ako interdialekty alebo regiolekty. Do ruskej lingvistiky termín regiolekt (*региолект*) zaviedli V. I. Trubinskij a A. S. Gerd. Tento pojem sa vyskytuje aj v románskej dialektológii (*régiolecte*); v nemeckej lingvistickej tradícii sa takéto formy jazyka nazývajú aj polodialektmi (*Halbmundart*) alebo dialektoidmi. V poľskej lingvistike sa ako synonymné používajú termíny: *regiolekt*, *intergwara*, *supragwara* (*interdialekt*, *supradialekt*); *subdialekt*, *lekt łączony* (spojený lekt).

Niekedy sa pre nadnárečie používa termín *[[koiné]]*, čo je pôvodne označenie pre helenistickú gréčtinu, ktorá ako grécky interdialekt plnila úlohu lingua franca Stredomoria. Pojmom *koiné* sa rozumie spravidla interdialekt, ktorý sa výrazne šíri mimo svojej pôvodnej domovskej oblasti a získava status všeobecne prijímaného komunikačného útvaru. V prípade češtiny býva ako koiné označovaná obecná čeština.

## Referencie


## Zdroje
* 
* 
* 
* 

Kategória:Jazyk
Minerva

[náhľad|''Minerva a [Múzy*, [[Hans Rottenhammer]] (1603)]]
[[Súbor:Statue de la déesse Minerve - Musée du Louvre (Ma 332).jpg|náhľad|Socha z múzea Louvre (cca rok 100200)]]
*'Minerva''' je rímska bohyňa múdrosti a remesiel, totožná s gréckou bohyňou Aténa.

Pôvodne bola panenskou bohyňou Etruskov (Menrva) a jej kult prevzali Rimania už v 6.-7. storočí pred Kr. Pod gréckym vplyvom ju stotožnili s Aténou a vyhlásili za ochrankyňu Ríma. Jej posvätnú sochu-paládium priniesol vraj do Itálie Aineias, ktorý ju zachránil pri svojom úteku z dobytej Tróje. 
V Ríme mala Minerva niekoľko chrámov.

## Iné projekty

Kategória:Rímske bohyne
Koiné

**Koiné** môže byť:
* spôsob vyjadrovania spoločný príslušníkom daného jazykového spoločenstva
* nadnárečie
* nadnárečie založené na úze
* skrátene helenistické koiné
* v biblistike: grécky text Nového zákona, pozri byzantský text

## Zdroje
* koiné. In: 
* koiné². In:
Hestia (rozlišovacia stránka)

**Hestia** môže byť:
*starogrécka bohyňa rodinného kozuba, pozri Hestia
*u niektorých autorov jedna z Hesperidiek, pozri Hesperidky
*planétka, pozri 46 Hestia
*sci-fi román od C. J. Cherryha, pozri Hestia (román)
*"desiata planéta" v komiksovej sérii Judge Dredd
Demeter

**Demeter** môže byť:
* osoba:
** krstné meno, pozri Demeter (prvé meno)
** starogrécka bohyňa, pozri Démétér
** svätec, veľkomučeník Demeter Solúnsky (Myrotočivý) (†306)
** Christine Demeter (†1973), obeť vraždy
** Ignaz Anton Demeter, arcibiskup Freiburgu v rokoch 1773-1842
** postava z muzikálu Cats od Andrewas Lloyda Webbera, pozri Cats
** značka elektrickej gitary a basového gitarového zosilňovača, pozri Demeter (gitary)
* bývalé meno mesiaca Jupitera Lysithea
* planétka 1108 Demeter
* francúzsky mikrosatelit vystrelený roku 2004, pozri Demeter (satelit)
* fiktívna loď, ktorú v Stokerovom románe Drakula dovezie grófa do Anglicka, pozri Demeter (Drakula)

## Pozri aj
* Demeter International (certifikačná organizácia)
Pan

**Pan** môže byť:
*predpona vo význame celo-, vše-
*starogrécky boh, pozri Pan (boh)
*mesiac Saturnu, pozri Pan (mesiac)
*planétka, pozri 4450 Pan
*latinské rodové meno rodu šimpanz
*kráter na mesiaci Amalthea, pozri Pan (kráter)
*meno čínskej cisárovnej, pozri Pan (cisárovná)

**PAN** môže byť skratka pre:
*Poľská akadémia vied
*polyakrylonitrilové vlákno
*Partido Acción Nacional, viaceré politické strany
*Personal Area Network

## Pozri aj
*Pan Tau
*Peter Pan
*Pán
Investitúra (lénny systém)

**Investitúra** bol v lénnom systéme symbolický slávnostný akt uvedenia vazala do vlastníctva léna. Vzťahovala sa aj na cirkevných hodnostárov (napr.: biskupov). To využívali hlavne nemeckí panovníci, aby im bola cirkev v ríši zaviazaná. Spory medzi cirkevnou a zvrchovanou svetskou mocou niekedy prerástli konfliktov, ktoré hrozili schizmou. Ako príklad je vhodné uviesť vznik nezávislej anglikánskej cirkvi v Anglicku (pozri Henrich VIII.), ale aj tzv. boj o investitúru nemeckých cisárov Henricha IV. a Henricha V. , ktorých víťazným protivníkom bol pápež Gregor VII., za pontifikátu ktorého došlo k vzostupu moci a autority pápeža aj v dôsledku clunyjského hnutia

Kategória:Stredovek
Akcia

**Akcia** môže byť:
*čin; konanie, činnosť, podnikanie
*podujatie, organizovaná zámerná činnosť
*druh cenného papiera, pozri akcia (cenný papier)
*hovorovo: časovo obmedzené zníženie cien, sezónny výpredaj, pozri akcia (zníženie cien)
*u koňa: spôsob zdvíhania a predvádzania končatín, pozri akcia (kôň)
*vo fyzike a chémii: 
**pôsobenie
**vo fyzike špecificky: vyjadrenie pôsobenia vonkajších síl pri pohybe hmotného bodu (vzorec: akcia = integrál m.v vypočítaný od jedného miesta dráhy po iné miesto dráhy, pozri akcia (fyzika)
*v teórii hier: alternatíva konania, pozri akcia (teória hier)
*v informatike: elementárna špecifikácia správania v Unified Modeling Language, pozri akcia (UML)

## Pozri aj
*princíp akcie a reakcie
Digitálnosť

**Digitálnosť** môže byť:
* hmatateľnosť
* v matematike: číslicovosť (matematike)
* v technike a informatike: 
** číslicovosť (opak analógovosti) 
** vlastnosť byť vykonávaný pomocou číslicového počítača alebo podobného zariadenia
* v medicíne: vlastnosť byť vykonávaný pomocou prstov
Gjirokastër (mesto)

**Gjirokastër** alebo **Gjirokastra** (po gr. Αργυρόκαστρο – *Arjyrokastro*, po taliansky *Argirocastro*, turecky, *Ergiri*) je mesto v južnom Albánsku, v kraji Severný Epirus, asi  severne od hraníc s Gréckom, hlavné mesto rovnomenného okresu. Počet obyvateľov sa odhaduje na asi 20 000.

## Dejiny

Oblasť bola v staroveku osídlená gréckymi kmeňmi Epirótov. Mesto Argyrokastro bolo založené v 12 stor., v byzantskom období. Argyrokastro v gréčtine znamená *strieborná pevnosť*. Podľa miestnej mytológie, meno pochádza od princeznej menom *Argyro*. 
Z Argyrokastra sa stalo dôležité byzantské mesto a v 14. storočí nezávislého gréckeho štátu Epirský despotát.

Počas osmanskej doby to bolo dôležité centrum gréckeho obchodu. V 19. stor. mesto ovládol turecký uzurpátor Ali Paša z Tepeleny. Začiatkom 20. stor. požadovali obyvatelia mesta pričlenenie ku Grécku, čo sa i na istý čas podarilo, keď bola vytvorená grécka autonómna časť Severný Epirus s hlavným mestom v Argyrokastre, no po nástupe komunizmu bola táto autonómia zrušená. Po páde komunizmu v roku 1991 mnoho miestnych Grékov emigrovalo do Grécka. Z Argyrokastru pochádza viacero osobností, mnohí grécki revolucionári z Gréckej vojny za nezávislosť, či jeden zo zakladateľa Albánska, Jani Papadhopulli. Z Argyrokastra pochádzal aj komunistický vládca Albánska Enver Hoxha. Väčšina obyvateľov sú Gréci a mnohí albánski obyvatelia majú grécke priezviská. V meste sídli grécky konzulát. Obyvatelia mesta, Albánci aj Gréci sú prevažne ortodoxní kresťania.

Centrum mesta je ako zvlášť dobre zachované osmanské mesto zapísané na zozname Svetového dedičstva UNESCO.

## Iné projekty
.

Kategória:Mestá v Albánsku
Kategória:Lokality Svetového dedičstva v Albánsku
Číslicovosť

**Číslicovosť** alebo **digitálnosť** môže byť:
*v matematike: pozri číslicovosť (matematika)
*v technike: pozri číslicovosť (opak analógovosti)

## Pozri aj
*číslicový počítač (digitálny počítač)
*číslicový signál (digitálny signál)
*číslicová informácia (digitálna informácia)
Hypnos

[thumb|Hypnos a jeho brat [Thanatos|smrť (maľba Johna Williamsa).]]
**Hypnos** (po grécky *Hypnos*, po latinsky *Somnus*) bol starogrécky boh spánku a sám spánok, syn bohyne noci Nykty a boha podsvetia Tartara. Bol bratom boha smrti Thanata a bohyne podsvetnej rieky Léty. Mal troch synov: 
* Morfea, ktorý vedel na seba vziať podobu a hlas hociktorého človeka
*Fobetora, čiže Ikela, ktorý sa zjavoval vo zvieracej podobe,
* Fantasa, ktorý sa premieňal na najrozličnejšie fantastické veci.

So svojou matkou prichádzal každú noc na svet, putoval potichu po zemi aj po mori a zosielal na všetko živé spánok, ktorý zbavoval útrap a starostí, ľuďom navyše zosielal sny. Hypnos žil pri ďalekom Okeane alebo v podsvetí a slúžil bohu Hádovi; podľa iných predstáv býval na ďalekom severe v krajine Kimmeriov v tmavej jaskyni obklopený snami.

## Iné projekty

Kategória:Grécki bohovia